SET ปิดเช้าพุ่ง 11 จุด รับข่าวสหรัฐฯ-เม็กซิโกเจรจาการค้าราบรื่น-กลุ่มพลังงานหนุน
SET ปิดเช้าพุ่ง 11 จุด รับข่าวสหรัฐฯ-เม็กซิโกเจรจาการค้าราบรื่น-กลุ่มพลังงานหนุน โดยดัชนีปิดตลาดเช้านี้ที่ระดับ 1,664.95 จุด เพิ่มขึ้น 11.45 จุด หรือ 0.69 จุด มูลค่าการซื้อขาย 2.4 หมื่นล้านบาท 
10 มิ.ย. 2562

ผู้สื่อข่าวรายงานว่า ดัชนีปิดตลาดเช้านี้ที่ระดับ 1,664.95 จุด เพิ่มขึ้น 11.45 จุด หรือ 0.69 จุด มูลค่าการซื้อขาย 2.4 หมื่นล้านบาท 
10 หุ้นดันดัชนีเช้านี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยเช้านี้ปรับตัวขึ้นได้ค่อนข้างดี เป็นไปในทิศทางเดียวกับตลาดหุ้นในภูมิภาคเอเชียที่ต่างเคลื่อนไหวในแดนบวกกันทั่วหน้า ตอบรับผ่อนคลายสงครามการค้า หลังสหรัฐฯ และเม็กซิโก สามารถเจรจาการค้ากันได้ ส่วนจีนยังต้องรอดูท่าที
นอกจากนี้ ตัวเลขส่งออกของจีนออกมาดีกว่าคาด โดยเช้านี้สำนักงานศุลกากรจีน (GAC) เปิดเผยว่า ยอดส่งออกเดือนพ.ค.เพิ่มขึ้น 7.7% เมื่อเทียบรายปี สูงกว่าที่นักวิเคราะห์คาดว่าจะเพิ่มขึ้นเพียง 4.7% ทำให้เป็นปัจจัยบวกต่อตลาดฯ และราคาน้ำมันที่ฟื้นตัวขึ้นทำให้ไปหนุนหุ้นในกลุ่มพลังงานให้ปรับตัวขึ้นนำตลาดฯในเช้านี้ หลังจากที่ซาอุดิอาระเบียยังมุ่งมั่นที่จะลดกำลังการผลิตน้ำมัน
อย่างไรก็ดี ปัจจัยการเมืองในประเทศยังต้องจับตาดูการจัดตั้งรัฐบาลต่อไป
สำหรับแนวโน้มการลงทุนในช่วงบ่ายนี้ น.ส.ธีรดา กล่าวว่า ตลาดฯมีโอกาสที่จะลดช่วงบวกลง โดยให้แนวรับ 1,650 จุด ส่วนแนวต้าน 1,665-1,670 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT     มูลค่าการซื้อขาย  1,819.57 ล้านบาท ปิดที่   47.50 บาท เพิ่มขึ้น  0.50 บาท
AOT     มูลค่าการซื้อขาย  1,651.15 ล้านบาท ปิดที่   66.25 บาท เพิ่มขึ้น  0.25 บาท
PTTEP   มูลค่าการซื้อขาย  1,359.59 ล้านบาท ปิดที่  128.00 บาท เพิ่มขึ้น  3.00 บาท
PTTGC   มูลค่าการซื้อขาย  1,139.66 ล้านบาท ปิดที่   63.00 บาท เพิ่มขึ้น  1.25 บาท
TOP     มูลค่าการซื้อขาย    646.20 ล้านบาท ปิดที่   61.00 บาท เพิ่มขึ้น  1.00 บาท